פרשת השחיתות בישראל ביתנו

פרשת השחיתות בישראל ביתנו (נקראת גם: פרשת ישראל ביתנו) היא פרשת שחיתות שלטונית במסגרתה הורשעו 17 אישי ציבור ולוביסטים ממפלגת ישראל ביתנו בביצוע עבירות של מתן שוחד וקבלתו, תיווך לשוחד, הטיית מכרזים, קבלת דבר במרמה, גנבה בידי עובד ציבור, זיוף, רישום כוזב במסמכי תאגיד, מרמה והפרת אמונים ועוד. דרך הפעולה העיקרית בה פעלו העבריינים בפרשה הייתה העברת כספי תמיכות ממשלתיות שלא כדין לגופים שונים, בתמורה להעברה חלקית של התקציב לחברי הכנסת ולמקורביהם, או מינוי מקורבים לתפקידים ציבוריים, בהיקפים של מיליוני שקלים. עמותת איילים - סגנית שר הפנים, פאינה קירשנבאום, ויו"ר מטה ישראל ביתנו, דאוד גודובסקי, נתנו כחמישה מיליון שקלים לעמותת איילים, ובתמורה העסיקה העמותה פעילים של מפלגתם, כגון זוכה המדליה האולימפית מיכאל קולגנוב, מימון של אירועים של המפלגה ותשלום לאתר יזרוס השייך למנגנון של "ישראל ביתנו" על מנת לשווק את העמותה במגזר הרוסי. העמותה אף ערכה כנס למען מטרותיה באמצעות עמותה אחרת, והעמותה האחרת הייתה מחויבת לשלם כסף למשרד הייעוץ של רונן צור שייעץ בתמורה לכך לפאינה קירשנבאום. התאחדות היזמים - על פי החשד, ראש התאחדות היזמים בישראל, אירנה וולדברג, פיתחה קשרי עבודה עם פאינה קירשנבאום, שבמסגרתם השיגה קירשנבאום כמיליון וחצי שקלים עבור התאחדות היזמים. בשנת 2014, פנתה וולדברג לקירשנבאום, וביקשה את עזרתה בחידוש קשר מקצועי שהיה לה עם הרשות למלחמה בסמים. בעקבות זאת, פנתה קירשנבאום לראש הרשות, והמליצה לו להיפגש עם וולדברג, במטרה לשלב את ההתאחדות בפעילות הרשות. החל ממרץ 2014, שולבה ההתאחדות בפרויקט של המכללה למינהל בראשון לציון בנושא של שיקום מכורים, אשר מומן על ידי הרשות. באוגוסט 2014 ביקש דאוד גודובסקי, ראש מטה ישראל ביתנו הנאשם גם הוא במסגרת הפרשה, לטוס ולשהות בסרביה ובאוקראינה. בהמשך לכך, על פי הנחייתה של קירשנבאום, פנה גודובסקי אל וולדברג, כדי שההתאחדות תממן את הנסיעה. וולדברג, לפי האישום, הסכימה לממן את נסיעתם של גודובסקי ושל יועץ התקשורת של קירשנבאום לסרביה ולאוקראינה, בעלות כוללת של כ-15 אלף שקל. וולדברג הניחה כי גודובסקי נוסע לסרביה ולאוקראינה במסגרת תפקידו במפלגת ישראל ביתנו, וכי הנסיעה קשורה לנושא קידום עלייה. משרד החקלאות - טלי קידר, אז יועצת תקשורת בכירה של שר החקלאות יאיר שמיר, ביקשה ולקחה שוחד מרונן משה על מנת לקדם ולשמור על אינטרסים כלכליים שלו בקשר עם פרויקט בשם "דקה לשמונה" (דקת השידור לפני מהדורות החדשות המרכזיות). משה ביקש לרתום את משרד החקלאות לפרסם את תכניו בפרויקט. סכום השוחד עליו הוסכם עמד על 90 אלף שקל, מתוכם שילם משה 56 אלף שקל. על-פי ההסכם שנחתם עם משרד החקלאות, ישולם לחברת גריי קונטנט (המפעילה של "דקה לשמונה") סכום של כ-2.3 מיליון שקל בתוספת מע"מ. לפי הנטען, משה קיבל מחברת גריי קונטנט סך של 360 אלף שקל, בתמורה לתקציב שהשיג ממשרד החקלאות לפרסום ב"דקה לשמונה". הפרשה נחקרה באופן סמוי על ידי יחידת להב 433 של משטרת ישראל במשך כשנתיים (בשם הקוד 'תיק 242'), לאחר שגוף ציבורי התלונן בפני רשויות החוק כי נדרש לתשלום עמלה תמורת קבלת תמיכה ממשלתית, ובהמשך לחקירת אי-סדרים בחברה הכלכלית לפיתוח השומרון, ופורסמה במקביל למעצר חשודים מרכזיים בדצמבר 2014. על פי המשטרה, במסגרת החקירה נחתם הסכם עד מדינה עם אחד המעורבים בפרשה, שאסף ראיות נגד החשודים במשך תקופה ארוכה, ולאחר מכן נחתמו הסכמים דומים עם מספר עצורים בפרשה. אחד מעדי המדינה, יועץ התקשורת אמנון ליברמן, ניסה להתאבד לאחר שנחקר ולפני שהפך לעד מדינה. במפלגת ישראל ביתנו האשימו את משטרת ישראל ברדיפה פוליטית, על רקע הבחירות לכנסת ה-20. במסגרת הפרשה נחקרו כ־480 מעורבים, בהם: פאינה קירשנבאום, חברת הכנסת וסגנית שר הפנים, לא נעצרה. ב-12 בינואר 2015 הודיעה על פרישה מפוליטיקה בעקבות החקירה, ושבחקירתה תשתמש בזכות השתיקה. ב-25 במרץ 2021 הורשעה בבית המשפט המחוזי בתל אביב בעבירות של לקיחת שוחד, הלבנת הון, עבירות מס ומרמה והפרת אמונים. "קירשנבאום החזיקה כח שלטוני נחשק ורב עצמה", כתב השופט לוי ופירט, "היכולת להקצות לפי שיקול דעתה הבלעדי בין 80 ל-200 מיליון שקלים בשנה וסך הכל 1.2 מיליארד שקלים בעת כהונתה". ב-14 ביולי 2021 גזר בית המשפט המחוזי בתל אביב על קירשנבאום עונש של 10 שנות מאסר וקנס של 900,000 ש"ח. רנית קירשנבאום, בתה של פאינה קירשנבאום. התיק נגדה נסגר בספטמבר 2016 בשל חוסר ראיות מספיקות וחוסר עניין לציבור. סטס מיסז'ניקוב, שר התיירות לשעבר. הורשע בעבירות של מרמה והפרת אמונים. דאוד גודובסקי, ראש המטה של ישראל ביתנו. הורשע בארבעה סעיפים של קבלת שוחד, שלוש עבירות של הלבנת הון ושתי בקשות שוחד. רמי כהן, מנכ"ל משרד החקלאות. הורשע ב-11 עבירות בהן מתן שוחד, תיווך בשוחד, הלבנת הון ואיומים. בתיה כהן, אשתו של רמי כהן. הורשעה בעסקת טיעון באפריל 2018. אפי פלס, גזבר מועצה אזורית מטה בנימין, הורשע במסגרת עסקת טיעון בהפרת אמונים באוקטובר 2017 דב ליטבינוף, ראש מועצה אזורית תמר, הורשע במסגרת עסקת טיעון בהפרת אמונים באוקטובר 2018 מרדכי דהמן, ראש מועצה אזורית מגילות. באוגוסט 2015 התפטר מכהונתו, עקב החשדות נגדו. הפך לעד מדינה בפרשה. גרשון מסיקה, ראש מועצה אזורית שומרון. במאי 2015 חתם על הסכם עד מדינה בפרשה והשעה עצמו מראשות המועצה ולאחר מכן התפטר מתפקידו. אלכס ויז'ניצר, יו"ר נת"ע. ב-22 בינואר 2015 הודיע על התפטרותו מתפקידו כיו"ר נת"ע, כדי להקדיש זמן לטיהור שמו. ביוני 2021 הורשע במסגרת עסקת טיעון, ונשלח לשנתיים מאסר. שי ברס, מנכ"ל חברת נתיבי ישראל. במרץ 2019 נסגר התיק נגדו. יאיר גלר, מנכ"ל הרשות הלאומית למלחמה בסמים ואלכוהול. הושעה מתפקידו. תיקו הפלילי נסגר לחלוטין לבסוף. דורון שמחי, ראש איגוד הכדוריד בישראל. אבנר קופל, יו"ר לשעבר של איגוד הכדורסל. לא הוגש כתב אישום בעניינו. משה קליסקי, איש עסקים ויו"ר מכבי ראשון לציון בכדורסל בעבר. הורשע ביולי 2018 בתיווך לשוחד ובסיוע לזיוף מסמך. חיים בן שושן, ראש החברה לפיתוח השומרון לשעבר. הורשע בסיוע למתן שוחד. משה ליאון, מנכ"ל משרד ראש הממשלה לשעבר. לאחר שנחקר נשלח למעצר בית. בפברואר 2015 נסגר תיק החקירה נגדו. יצחק מירון, ראש עיריית עפולה. בספטמבר 2016 נסגר תיק החקירה נגדו. משה דדון, ראש מועצה אזורית מטה יהודה. באוקטובר 2017 נסגר התיק נגדו בפרשה זו. אירנה וולדברג, ראש התאחדות היזמים. הורשעה במתן שוחד. מתן דהן, מנכ"ל עמותת איילים. הורשע בעבירת שוחד. דניאל אלינסון, מנכ"ל עמותת עזרא העולמית. הורשע בעבירת שוחד. ישראל יהושע, לוביסט. הורשע בסיוע להפרת אמונים ועבירות מס. סטיבן לוי, לוביסט מחברת אימפקט. הורשע בהפרת אמונים בתאגיד. אורית לרנר, לוביסטית מחברת אימפקט. אלי זרחין, לוביסט. עובד יחזקאל, יועץ אסטרטגי, מזכיר הממשלה בתקופת כהונתו של אהוד אולמרט כראש הממשלה יו"ר ישראל ביתנו, אביגדור ליברמן, תקף את פרקליטות המדינה ואמר: "מדובר במהלך מתוכנן, מתוזמן היטב, חקירה שמתואמת לחלוטין ללוח הזמנים של מערכת הבחירות". השר לביטחון הפנים, יצחק אהרונוביץ' הודיע שהוא מגבה את המשטרה, את הפרקליטות ואת היועץ המשפטי לממשלה בחקירת הפרשה, אך כעבור ימים אחדים הצטרף לעמדת ראש מפלגתו ואמר "פעם שישית שפותחים בחקירה נגד ישראל ביתנו לפני הבחירות. צריך לתהות מה קרה". יהודה וינשטיין, היועץ המשפטי לממשלה, שאישר את פתיחת החקירה המשטרתית וליווה אותה, הגיב לטענות אלה וטען כי מדובר בחקירה משמעותית, שמעלה חשד לשחיתות מאורגנת ושיטתית, בהיקפים נרחבים. ב-21 באוקטובר 2015 המליצה המשטרה על העמדתם לדין של 36 חשודים, בהם קירשנבאום ומיסז'ניקוב. בספטמבר 2016 שלחה פרקליטות המדינה מכתבי זימון לשימוע לפני העמדה לדין ל-16 חשודים, והודיעה על סגירת תיקיהם של 17 חשודים אחרים. באוגוסט 2017 הגישה פרקליטות המדינה לבית המשפט כתבי אישום ראשונים בפרשה, בין השאר נגד פאינה קירשנבאום, שהואשמה בעבירות שוחד, מרמה והפרת אמונים, הלבנת הון ועבירות מס ונגד רמי כהן, שהואשם בעבירות של מתן שוחד, לקיחת שוחד, ניסיון ללקיחת שוחד, הלבנת הון, קבלת דבר במרמה, איומים, זיוף מסמך בנסיבות מחמירות, רישום כוזב במסמכי תאגיד ושיבוש מהלכי משפט. בספטמבר 2017 הוגש כתב אישום נגד איש העסקים משה קליסקי בגין שוחד, הלבנת הון ועוד. בינואר 2018 הוגש כתב אישום נגד בלה גולדנברג, עובדת ברשות הלאומית למלחמה בסמים ובאלכוהול, בעבירת מרמה והפרת אמונים. בנובמבר 2018 הוגש כתב אישום נגד ישראל יהושע, בעלי חברת הלובינג "סגולה לישראל", בריבוי עבירות שוחד, וריבוי עבירות על חוק איסור הלבנת הון ובעבירות מס. יוסי אלי‏, קירשנבאום בראש הפירמידה: חלוקת התפקידים בפרשת השחיתות הגדולה, באתר וואלה, 25 בדצמבר 2014 יסמין גואטה, רשת של שחיתות // כל החשודים וכל החשדות מפרשת ישראל ביתנו, באתר TheMarker‏, 26 בדצמבר 2014 חגי עמית, החומרים מהם עשויה שחיתות: "130 מיליון שקל על 1,300 תושבים? צריך לבזבז את זה", באתר TheMarker‏, 2 בינואר 2015 שוקי שדה, החומרים מהם עשויה השחיתות // "הפרה שלי מימנה את מיטל קירשנבאום", באתר TheMarker‏, 3 בינואר 2015 גידי וייץ, פרשת ישראל ביתנו: המשטרה מצאה 450 אלף שקל בבית מנכ"ל משרד החקלאות, באתר הארץ, 8 בינואר 2015 אבי בר-אלי, תחקיר | השיטה נחשפת: כך השתלטה ישראל ביתנו על מיליארדים בחברות הממשלתיות, באתר TheMarker‏, 21 בינואר 2015 אבי בר-אלי, תחקיר TheMarker | הבת, היועץ והלוביסט — שיטת הג'ובים של ישראל ביתנו, באתר TheMarker‏, 14 במרץ 2015 גידי וייץ, פרשנות || פרשת ישראל ביתנו מסמלת את טשטוש הקו בין העולם התחתון לשירות המדינה, באתר הארץ, 21 באוקטובר 2015 גידי וייץ, "יש לך ירוק בבית?": כך הפכו בכירי ישראל ביתנו את ענייני המדינה לביזנס, באתר הארץ, 15 בדצמבר 2016 ברוך קרא ורביב דרוקר, "המקור", המקור: פרשת השחיתות בישראל ביתנו – מבט מבפנים, באתר חדשות 13, 21 בפברואר 2017 גור מגידו, 5 שנים, 108 חשודים, 19 כתבי אישום: כל מה שצריך לדעת על פרשת ישראל ביתנו, באתר TheMarker‏, 18 במרץ 2019 חן מענית, ‏הסדר טיעון עם טלי קידר: תודה בשוחד ותרצה 10 חודשי מאסר, באתר גלובס, 3 ביולי 2019 אמיר אורן, פרשנות || פרשת ישראל ביתנו: שנתיים של חקירה ושני עדי מדינה בקנה מידה בינוני, באתר הארץ, 25 בדצמבר 2014 אביאל מגנזי ומורן אזולאי, ישראל ביתנו במוקד פרשת השחיתות: "מנסים לפגוע בנו כמו לפני כל בחירות", באתר ynet, 24 בדצמבר 2014 קלמן ליבסקינד, ‏החטא ועונשו: פחד ושחיתות בחברה לפיתוח השומרון, באתר מעריב אונליין, 27 בדצמבר 2014, אתר מעריב, 27.12.2014 אלי סניור, 3 עדי מדינה: "מעוניינים להציל את עורם", באתר ynet, 28 בדצמבר 2014 דנינו: יש שישה עדי מדינה בפרשת השחיתות הגדולה, באתר גלובס, 18 באפריל 2015 אלי סניור, הגילוי החדש על עד המדינה בפרשת ישראל ביתנו, באתר ynet, 23 במאי 2019 יסמין גואטה, פרשת ישראל ביתנו: המלצה לכתבי אישום נגד קירשנבאום, מיסז'ניקוב ועוד 34 חשודים, באתר TheMarker‏, 21 באוקטובר 2015 בשל החקירה נגדה: פאינה קירשנבאום הודיעה על פרישה מהפוליטיקה, באתר הארץ, 12 בינואר 2015 פרשת ישראל ביתנו: סגנית השר לשעבר פאינה קירשנבאום הורשעה בשוחד, באתר וואלה, 25 במרץ 2021 מדינת ישראל נ' פאינה קירשנבאום ורמי כהן, ניתן ב-25 במרץ 2021, באתר "נבו" גלעד מורג, 10 שנות מאסר לפאינה קירשנבאום שהורשעה בלקיחת שוחד, באתר ynet, 14 ביולי 2021 גלי גינת‏, הפרקליטות החליטה לסגור תיקים נגד 17 חשודים בפרשת ישראל ביתנו, באתר וואלה, 29 בספטמבר 2016 תומר גנון, אושר ההסדר למיסז'ניקוב שיישלח למאסר: "לוקח אחריות מלאה על הטעות", באתר כלכליסט, 21 בנובמבר 2017 יעל פרידסון, ynet, ביהמ"ש הפחית את עונשו של דוד גודובסקי - ממורשעי פרשת ישראל ביתנו, באתר כלכליסט, 9 בדצמבר 2019 מנחם שטאובר, ‏פרשת ישראל ביתנו: אשתו של רמי כהן נקנסה ב-35 אלף שקל, באתר גלובס, 15 באפריל 2018 זוהר שחר לוי, פרשת הכספים הקואליציוניים: התפטר ראש מועצת מגילות, מוצי דהמן, באתר כלכליסט, 17 באוגוסט 2015 מלכה רדוזרוביץ ואלה לוי-וינריב, ‏פרשת "ישראל ביתנו": ראש מועצת מגילות לשעבר, מרדכי דהמן, שהפך לעד מדינה, מסר עדות מפלילה על פאינה קירשנבאום, באתר גלובס, 7 במרץ 2018 ענת רואה, עד המדינה בפרשת ישראל ביתנו: "המסחרה הזו היא מאז קום המדינה", באתר כלכליסט, 6 בפברואר 2018 איתי בלומנטל, נפילתו של הבולדוזר: גרשון מסיקה עבד לבד והתפתה, באתר ynet, 22 במאי 2015 ליאור גוטמן, כלכליסט, פרשת השחיתות: יו"ר נת"ע מתפטר, באתר ynet, 22 בינואר 2015 חן מענית, ‏מנכ"ל נתיבי ישראל לשעבר אלכס ויז'ניצר הורשע בבקשת שוחד, באתר גלובס, 3 ביוני 2021 זוהר שחר לוי, פרשת הכספים הקואליציוניים: יו"ר נת"ע לשעבר - בין העצורים, באתר כלכליסט, 10 באוגוסט 2015 תומר גנון, הפרקליטות סגרה את תיק החקירה נגד שי ברס, לשעבר מנכ"ל נתיבי ישראל, באתר כלכליסט, 11 במרץ 2019 אבנר קופל נוקה מחשד בפרשת 'ישראל ביתנו', באתר ‏מאקו‏, 21 באוקטובר 2015 נעמי צורף, פרשת ישראל ביתנו: חבר הנהלת איגוד הכדורסל משה קליסקי הורשע בתיווך לשוחד, באתר כלכליסט, 15 ביולי 2018 גלעד מורג, עבודות שירות למי שסייע למתן שוחד לפאינה קירשנבאום, באתר ynet, 7 באפריל 2019 אלי סניור, פרשת השחיתות: משה ליאון שוחרר למעצר בית, באתר ynet, 28 בדצמבר 2014 צביקה גרוניך, ‏נסגר תיק החקירה נגד משה ליאון, באתר כיכר השבת, 22 בפברואר 2015 חן מענית, ‏פרשת ישראל ביתנו: נסגרו תיקי חקירה נגד 17 חשודים, באתר גלובס, 29 בספטמבר 2016 חן מענית, ‏הרשעה ראשונה במתן שוחד בפרשת ישראל ביתנו, באתר גלובס, 17 בינואר 2018 מנחם שטאובר, ‏תיק ישראל ביתנו: יו"ר "איילים" יוכל להמשיך בפעילות ציבורית, באתר גלובס, 27 ביוני 2018 מתן ברניר, ‏יו"ר עזרא העולמית שהורשע במתן שוחד לפאינה קירשנבאום מערער על הרשעתו: "אדם תם וישר", באתר גלובס, 18 ביולי 2019 תמר אלמוג, פרשת ישראל ביתנו: הסדר טיעון עם ישראל יהושע, באתר כאן – תאגיד השידור הישראלי, 5 בדצמבר 2019 גלעד מורג, השופט החמיא לנאשמים הזוטרים בפרשת ישראל ביתנו: "הבכירים השחיתו אתכם", באתר ynet, 27 ביוני 2018 צבי זרחיה, בעקבות פרשת ישראל ביתנו: הושעה היתר הכניסה של הלוביסטית אורית לרנר, באתר TheMarker‏, 31 בדצמבר 2014 ליאור דטל, פרשת ישראל ביתנו: רשימת הלקוחות המוזרה של הלוביסט אלי זרחין, באתר TheMarker‏, 14 בינואר 2015 חן מענית, ‏הותר לפרסום: עובד יחזקאל חשוד בעבירות שוחד ומירמה, באתר גלובס, 28 בינואר 2015 יסמין גואטה, צבי זרחיה, פרשת ישראל ביתנו: עובד יחזקאל וראש לשכתו לשעבר של בנימין בן אליעזר עוכבו לחקירה, באתר TheMarker‏, 28 בינואר 2015 אמיר תיבון, יוסי אלי וגלי גינת‏, ליברמן נגד הפרקליטות: "דורש הסברים על הרחבת החקירה", באתר וואלה, 28 בדצמבר 2014 יוסי אלי‏, אהרונוביץ' נגד דברי ליברמן: "מגבה את החוקרים", באתר וואלה, 31 בדצמבר 2014 אהרנוביץ: "פעם שישית שפותחים בחקירה נגד ישראל ביתנו לפני הבחירות. צריך לתהות מה קרה", באתר ynet, 3 בינואר 2015 יסמין גואטה, וינשטיין: פרשת ישראל ביתנו - קנוניה בין אנשי שלטון מרכזי, שלטון מקומי ועמותות ציבוריות, באתר TheMarker‏, 1 בינואר 2015 המלצה לכתבי אישום נגד 36 חשודים בפרשת השחיתות: "כמו פשיעה מאורגנת", באתר ynet, 21 באוקטובר 2015 גלעד מורג, סגנית השר לשעבר פאינה קירשנבאום נאשמת בשוחד, מרמה והפרת אמונים, באתר ynet, 8 באוגוסט 2017 לילך דניאל, פרשה 242: כתב אישום נגד איש העסקים משה קליסקי בגין שוחד, הלבנת הון ועוד, באתר "תקדין", 24 בספטמבר 2017 גלעד מורג ויעל פרידסון, פרשת ישראל ביתנו: אישום נגד עובדת ברשות למלחמה בסמים, באתר ynet, 25 בינואר 2018 חן מענית, ‏תיק ישראל ביתנו: עבודות שירות לגזבר מועצת בנימין אפי פלס, באתר גלובס, 23 באוקטובר 2017 רויטל חובל, השר לשעבר סטס מיסז'ניקוב ירצה מאסר של שנה ושלושה חודשים בגין הפרת אמונים, באתר הארץ, 31 באוקטובר 2017 משה גורלי, פרשת השחיתות: סטס מיסז'ניקוב ירצה 15 חודשי מאסר, באתר כלכליסט, 31 באוקטובר 2017 גלעד מורג, השחיתות בישראל ביתנו: הורשעה נותנת שוחד לקירשנבאום, באתר ynet, 17 בינואר 2018 ע"פ 5735/18 דוד (דאוד) גודובסקי נ' מדינת ישראל, ניתן ב־9 בדצמבר 2019 גלעד מורג, עבודות שירות לשניים מהנאשמים בפרשת ישראל ביתנו, באתר ynet, 27 ביוני 2018 פרשת ישראל ביתנו: אשתו של רמי כהן נקנסה ב-35 אלף שקל, באתר גלובס, 15 באפריל 2018 אלה לוי-וינריב, ‏עוד הסדר טיעון בפרשת ישראל ביתנו: קליסקי הודה והורשע, באתר גלובס, 15 ביולי 2018 פרשת השחיתות בישראל ביתנו: קלון ועבודות שירות לראש מועצה, באתר ynet, 30 ביולי 2019 אלה לוי-וינריב, ‏פרשת ישראל ביתנו: הסדר טיעון לראש המועצה האזורית תמר, באתר גלובס, 11 באוקטובר 2018 מתן ברניר, ‏פרשת ישראל ביתנו: נמשכו הערעורים על עונשו של יו"ר עמותת עזרא, באתר גלובס, 15 ביוני 2020 גלעד מורג, פרשת ישראל ביתנו: 9 חודשי עבודות שירות למנכ"ל עזרא העולמית, דניאל אלינסון, באתר כלכליסט, 8 באפריל 2019 פרשת ישראל ביתנו: ביהמ"ש הרשיע את יועץ התקשורת רונן משה, באתר מעריב אונליין, 19 בספטמבר 2019